钦定古今图书集成/明伦汇编/氏族典/第097卷 > 《凌迪知万姓统谱》 > 符习
## 钦定古今图书集成/明伦汇编/氏族典/第097卷 > 《凌迪知万姓统谱》 > 符习

按《五代史符习传》：“习，赵州昭庆人也。少事赵王王镕
为军校，自晋救赵，破梁军柏乡，赵常遣习将兵从晋。
晋军德胜，张文礼弑赵王王镕，习号泣请报冤，庄宗
壮之，乃遣阎宝、史建塘等助习讨文礼，以习为镇州
兵马留后，拜天平军节度使、东南面招讨使。后徙镇
安国，又徙平卢。明宗兵变，遣人招之，复镇天平，徙镇”
宣武。习素为安重诲所不悦，乃以太子太师致仕。居
岁馀卒，赠太师。